Case ID: 1114745
Sentence 1: Məhkəmədə təqsirləndirilən şəxs təqsirini etiraf edərək qeyd etmişdir ki, o, xx.xx.2019-cu il tarixdə saat təxminən 16 radələrində anası Zeynəbə məxsus, Quba şəhəri, H.Əliyev prospektində yerləşən kafedə olan zaman tanışı Aydın kafeyə gələrək anasına həftənin birinci günü Daxili İşlər Nazirliyinə ifadəsinin alınması məqsədilə çağırıldığını bildirmiş, Daxili İşlər Nazirliyində anası barəsində cinayət işi istintaq olunduğundan həmin cinayət işi üzrə anası ona işin həll olunduğunu dediyinə görə Aydın gedəndən sonra anasından nə məsələ olduğunu soruşub niyə ona yalandan işin qurtardığını dediyini soruşaraq anasını söyüşlərlə təhqir etmiş, əsəbindən masanın üzərindən götürdüyü şüşə bankanı masaya vurub sındırdıqda sağ əli kəsilmiş, əli kəsildikdən sonra daha da, aqressivləşərək anasına idarə etdiyi “Mercedes” markalı, **-BE-*** dövlət qeydiyyat nişanlı avtomobilə əyləşməsini tələb etdikdə anası avtomobilə əyləşmək istəməmiş, anası avtomobilə əyləşməyə etiraz etdiyindən o, anasının qolundan tutub zorla onu avtomobilə əyləşdirmək istəmiş, bu zaman Tamerlan onu sakitləşdirmək üçün araya girmiş, Tamerlanın araya girdiyini görüb anasını buraxaraq Tamerlanı avtomobilə əyləşdirərək şəhərin yuxarı istiqamətində hərəkət etməyə başlamış, Quba rayon polis şöbəsinin yanındakı Tibb kollecinin qarşısına çatdıqda ziqzaqvari hərəkətlərlə avtomobili ani tormoz verərək saxlamış, avtomobildən düşmədən Tamerlana tez bacısı Gülnara zəng etməsini, bu məsələni bacısında da, soruşmaq istədiyini demiş, Tamerlan Gülnara zəng etdikdə Gülnarın nömrəsinə zəng çatmadığından o, daha da əsəbiləşərək ucadan Tamerlanı nalayiq ifadələrlə söymüş, qardaşını əsəbindən nalayiq söyüşlərlə söyən zaman ətrafda olan bir neçə şəxsləri də, təhqir edib kafedən götürdüyü bıçaqlardan biri ilə onları vuracağı ilə hədələmiş, polis əməkdaşları ucadan söyüş söydüyünə görə ona yaxınlaşanda əlindəki bıçağı göstərərək ona kiminsə yaxın duracağı təqdirdə zor tətbiq edəcəyini bildirmiş və ünvansız söyüşlər söyməyə başlamışdır.